**“Кыргыз Республикасында кыймылсыз мүлк объекттерин долбоорлоого, курууга жана башка өзгөртүүгө документтерди берүү тартиби жана курулушу бүткөн объекттердин шайкештигин баалоо жөнүндө Жобону бекитүү тууралуу” Кыргыз Республикасынын Министрлер Кабинетинин токтомунун долбооруна**

**НЕГИЗДЕМЕ – МААЛЫМ КАТ**

**1.Максат жана милдеттер**

Ушул “Кыргыз Республикасында кыймылсыз мүлк объекттерин долбоорлоого, курууга жана башка өзгөртүүгө документтерди берүү тартиби жана курулушу бүткөн объекттердин шайкештигин баалоо жөнүндө Жобону бекитүү тууралуу” Кыргыз Республикасынын Министрлер Кабинетинин токтом долбоору (мындан ары – Долбоор) Кыргыз Республикасынын Транспорт, архитектура, курулуш жана коммуникациялар министрлиги менен “Шаар куруу жана архитектура жөнүндө” Кыргыз Республикасынын мыйзамына жана “Кыргыз Республикасынын шаар куруу мыйзамдарынын негиздери жөнүндө” мыйзамына жана Кыргыз Республикасынын башкада ченемдик укуктук актыларына ылайык Кыргыз Республикасынын Өкмөтүнүн 2020-жылдын 17-январындагы №12 “Кыргыз Республикасында кыймылсыз мүлк объекттерин долбоорлоого, курууга жана башка өзгөртүүгө документтерди берүүнүн тартиби жана курулушу бүткөн эксплуатацияга берилүүчү объекттердин шайкештигин баалоо жөнүндө Жобону бекитүү тууралуу” токтомунун ордуна иштелип чыккан.

Ушул долбоордун максаты болуп бул кыймылсыз мүлк объекттерин долбоорлоого жана курууга документтерди алуу жол-жобосун жөнөкөйлөтүү аркылуу ашыкча административдик тоскоолдуктарды четтетүү болуп саналат жана өз кезегинде Кыргыз Республикасынын аймагында курулушту ишке ашырууда ишкердик ишинин шарттарын жана инвестициялык салымдарга туура таасирин берет.

**2. Баяндоочу бөлүк**

Кыргыз Республикасынын Өкмөтүнө караштуу Экономикалык реформалар боюнча кеңешинин отурумунун 2020-жылдын 16-ноябрындагы №1 протоколун аткаруу менен “Кыргыз Республикасында кыймылсыз мүлк объекттерин долбоорлоого, курууга жана башка өзгөртүүгө документтерди берүүнүн тартиби жана курулушу бүткөн эксплуатацияга берилүүчү объекттердин шайкештигин баалоо жөнүндө Жобону бекитүү тууралуу” Кыргыз Республикасынын Министрлер Кабинетинин токтомунун долбоору иштелип чыгып, төмөнкүлөр каралган:

-архитектуралык-пландоо шарттарын жана инженердик-техникалык шарттарды бириктирүү менен Архитектуралык-шаар куруу корутундусу аталыштагы бирдиктүү документте шаар куруу корутундусун алуу;

-экспертизадан өтүү зарылчылыгы жок, жөнөкөйлөтүлгөн тартипте уруксат документтерди алуу зарыл болуучу объекттердин ар кандай түрүнүн санын көбөйтүү, ушуну менен жогоруда аталган объекттердин долбоорлоо ченемдерин сактоо жоопкерчилиги долбоордун башкы архитекторуна так жүктөлүшү керек;

-Жобонун долбоорлоо документтерин макулдашуу жана экспертиза жол-жоболорун регламенттөө бөлүгүндө толуктоолорду киргизүү жолу менен долбоорлоо жана куруу жол-жоболорун айкалыштыруу режимин киргизүү;

-шаар куруу жана архитектура боюнча аймактык органдарынын жана Мамлекеттик экспертиза органынын жана анын аймактык бөлүнүштөрүнүн “Бирдиктүү терезе” борборлорунун ишинин Регламенттин бекитүү.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Министрлер Кабинетинин ушул токтомунун долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4**. **Коомдук талкуунун жыйынтыктары жөнүндө маалымат**

"Кыргыз Республикасынын ченемдик укуктук актылары жөнүндө" Кыргыз Республикасынын Мыйзамынын 22-беренесине ылайык Кыргыз Республикасынын Министрлер Кабинетинин ушул токтомунун долбоору коомдук талкуулоо жол-жобосунан өтүү үчүн Кыргыз Республикасынын Министрлер Кабинетинин Кыргыз расмий сайтына жайгаштырылган.

**5. Долбоордун мыйзамдарга шайкеш келишине талдоо жүргүзүү**

Берилген долбоор колдонуудагы мыйзамдардын, ошондой эле Кыргыз Республикасы катышуучусу болгон, белгиленген тартипте күчүнө кирген эл аралык келишимдердин ченемдерине карама-каршы келбейт.

**6. Каржылоо зарылдыгы жөнүндө маалымат**

Ушул долбоорду кабыл алуу республикалык бюджеттен кошумча финансылык сарптоолорго алып келбейт.

**7. Жөнгө салуучулук таасирин талдоо жөнүндө маалымат**

Ушул ченемдик укуктук актынын долбоору ишкердик ишин жөнгө салгандыктан "Кыргыз Республикасынын ченемдик укуктук актылары жөнүндө" Кыргыз Республикасынын Мыйзамынын 19-беренесине ылайык жөнгө салуучулук таасирине талдоо жүргүзүүнү талап кылат.

Ушул долбоорго карата жөнгө салуучулук таасирине талдоо “Ишкер субъекттердин ишине ченемдик укуктук актылардын жөнгө салуучу таасирин талдоонун методикасын бекитүү жөнүндө” Кыргыз Республикасынын Өкмөтүнүн токтомуна ылайык Кыргыз Республикасынын Өкмөтүнө караштуу Архитектура, курулуш жана турак жай – коммуналдык чарба мамлекеттик агенттигинин 2021-жылдын 25-январында №31 буйругу менен бекитилген жумушчу топ менен иштелип чыккан жана кошумча Кыргыз Республикасынын Экономика жана финансы министрлигине жиберилет.

**Министр Г.К.Абдралиева**